Wara l- magħmudija BLOGGISTA tal- ġimgħa l- oħra malajr laqqatt il- griżma tal- morda jew tal- iskonnettjati . Il- problema prinċipali għaliex ma stajtx nimposta l- aħħar paġni tal- istrixxiklu satiriku kienet , minħabba li l- kumpanija monopolistika li kienet tipprovdili waħda mit- twieqi li għandi fit- torri mbarrat li nghix fih jien , iddeċidiet minn rajha u bir- rieda kollha tagħha , li timblokkahieli . Dan għamlitu għax għandha ħafna għal qalbha l- profitt u peress li jien miniex xi wieħed li nfawwrilha s- sasla bil- liri , allura rat li ' qas ħaqq il- karti tal- kont li tibghatli , ( avolja ghidtilha tibgħatu bl- eletronika biex niffrankalha ) , imma , semagħnix il- ħajt ! Ghalissa qed nwassal il- paġni li jmiss bil- generozita' ta' habibi il- Ġuż . Naturalment hemm raġunijiet klandestini wara l- biċċa kollha li semmejtilkom , imma għalissa ma nixtieq nikkomprometti ruħu u għal- lum se nieqaf hawn b' din l- istorja . Nixtieq nikkummenta fuq id- deċiżjoni tal- partit Laburista li jivvota iva favur it- trattat tal- kostituzzjoni Ewropea . Il- partit Laburista kien l- unika partit li fih bdiet issir diskussjoni fuq dan it- trattat jew kostituzzjoni , sejħilha li trid . Jiena personalment ivvutajt iva biex Malta tkun parti mill- Unjoni Ewropea għaliex minn dak li kien diskuss qabel ir- referendum , rajt li Malta , kulturalment u politikament jaqblilha ħafna . Dan f' sens li pajjiżna jimmatura u ma jhossux iktar maqtugħ minn fejn isiru deċiżjonijiet importanti kif ukoll li jinfetħulu orizzonti ġodda biex jesplora u jitgħallem mill- kultura vasta Ewropea . Jien ħsibt li bħala ċittadin Ewropew se jkolli aktar spazju biex niddiskuti u niddeciedi fuq il- futur ta' pajjiżi . Il- partiti li jgħid li daħħalna fl- Ewropa baqa b' sormu mfattar fil- parlament u addiju diskussjoni pubblika u addiju dritt tar- referendum Ghax imbagħad id- diskussjoni nfetħet fuq in- naħa l- oħra tal- qasam politku Malti , il- partit li akkosta ta' kollox ma ridniex nidħlu fl- Ewropa , issa sabbat il- bieb f' wiċċ dawk kollha li riedu jiddiskutu u dawk li riedi jisimgħu . Ivvutali biex imbagħad immexxik minn imniehrek . Din hija l- politika tagħna u jekk dħalna fl- Ewropa biex noqgħodu nperpru l- bandiera stellari , allura jekk tippermettuli , jien għandi xi ħaġa oħra xi nperper .